Diari Oficial de la Generalitat Valenciana


Sumari del DOGV 2160, del 09-12-1993 (1993/830001)

ORDRE de 24 de novembre de 1993, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la Zona d'Agricultura de Muntanya la Muntanya (Alacant).
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/11/24/(1)/dof/vci/html**

### Dades del document

Número de DOGV
:   2160

Data del DOGV
:   09-12-1993

Secció del DOGV
:   DISPOSICIONS GENERALS

Número del document
:   1993/830001


Data del document
:   24-11-1993

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 24 de novembre de 1993, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la Zona d'Agricultura de Muntanya la Muntanya (Alacant).  
El Decret 151/1990, de 17 de setembre, del Consell de la Generalitat Valenciana, estableix que serà d'aplicació en tot el territori de la Comunitat Valenciana, atès que està classificada com a objectiu número 1 en el Reglament (CEE) 2052/1988, del Consell, el que es regula en la Llei de Reforma i Desenvolupament Agrari en matèria d'obres i millores territorials.  
Estableix, així mateix, que les obres que s'hagen d'executar es faran, preferentment, en les zones d'agricultura de muntanya, de regressió de població i amb limitacions específiques, i que es recolliran en plans d'obres aprovats per una ordre de la Conselleria d'Agricultura, Pesca i Alimentació.  
Les zones desfavorides de la Comunitat Valenciana van quedar determinades per la Directiva 86/466/CEE i van ser ampliades per les decisions del Consell 89/566/CEE i 91/465/CEE, tot això d'acord amb els criteris establerts per la Directiva 75/268/CEE.  
La zona d'agricultura de muntanya d'Alacant està integrada per diversos municipis que pertanyen a les comarçues agràries del Vinalopó, la Muntanya, el Marçuesat i Central.  
La Direcció Territorial de la Conselleria d'Agricultura, Pesca i Alimentació en Alacant ha elaborat un projecte de pla d'obres i millores territorials de la zona, on s'arrepleguen actuacions com: construcció de dipòsits i embassaments reguladors, millora i construcció de xarxes de reg, instal·lacions de reg localitzat i millora de la xarxa de camins rurals.  
Una vegada examinat el projecte de pla esmentat, es considera que les obres que s'hi inclouen són necessàries per a l'actuació de la conselleria i contribuiran a la millora de les condicions estructurals agràries de la zona.  
Per això, i fent ús de les facultats que tinc conferides,  
ORDENE  
Primer  
Aprovar el Pla d'Obres i Millores Territorials de la Zona d'Agricultura de Muntanya la Muntanya, d'Alacant.  
Segon  
D'acord amb els articles 62 i 65 de la Llei de Reforma i Desenvolupament Agrari i amb l'article primer del Decret 169/1991, del Consell de la Generalitat Valenciana, les obres incloses en el pla es classificaran de la manera següent:  
1. Construcció i millora de camins rurals, embassaments i  
dipòsits reguladors de reg, conduccions generals i xarxes principals de reg i instal·lacions electromecàniques de sondejos, com a obres d'interés general, en el grup a) de l'article 61 de la dita llei, per la qual cosa seran subvencionades totalment.  
2. La resta d'obres i instal·lacions de reg no previstes en el  
paràgraf anterior, com a obres complementàries, en el grup d) de l'article 61. Aquestes obres complementàries, en aplicació dels beneficis que es preveuen en els articles 70 i 74 de la llei, tindran una subvenció del 40 per cent i una bestreta del 60 per cent del cost, reintegrable en 10 anys a un interés del 4 per cent anual.  
DISPOSICIONS FINALS  
Primera  
La Direcció General d'Estructures Agràries i Desenvolupament Rural dictarà les normes complementàries per a la millor aplicació de tot el que es disposa en aquesta ordre.  
Segona  
Aquesta ordre vigirà des del dia de la publicació al Diari Oficial de la Generalitat Valenciana.  
València, 24 de novembre de 1993  
El Conseller d'Agricultura, Pesca i Alimentació,   
JOSE MARIA COLL COMIN


Còpia Permalink ELI